පෘතුගීසීන් විසින් රාජසිංහ රජුට අභියෝගයක් වන පරිදි රට පුරා බළකොටු හයක් ඉදිකිරීමත්, රජතුමා බාහිර ලෝකය සමග කරගෙන ගිය වෙළෙඳාම හා වෙනත් ගනුදෙනු පෘතුගීසීන් විසින් පාලනය කිරීමත් නිසා රජු හා පෘතුගීසීන් අතර විරසකයක් නිර්මාණය විය. පෘතුගීසීන් මෙරට වෙරළබඩ කලාපය සම්පූර්ණයෙන්ම අත්පත් කර නොගෙන සිටිය ද මඩකළපුවේ හා ත්‍රිකුණාමලය බළකොටුවල සිට කුඩා නැව් මෙහෙයවීමෙන් රජුගේ වෙළෙඳාම හා බාහිර ලෝකය සමග ඔහු පවත්වා ගත් සම්බන්ධකම් ද ඔවුන්ගේ මතය අනුව සාර්ථක ලෙස පාලනය කළ හැකිවිය. මේ තත්ත්වය නොඉවසූ රාජසිංහ රජතුමා පෘතුගීසීන් මුළුමනින්ම පලවා හැරීමේ කාර්යය සඳහා තමාගේ මුළු ශක්තියම යෙදවීමට අධිෂ්ඨාන කරගත්තේය. පෘතුගීසීන් ට වඩා බලවත් වූ නාවික බලයක ආධාරය නොමැතිව මේ කාර්යය සාර්ථක කරගත නොහැකි බව සීතාවක රාජසිංහ රජතුමාගේ අවධියේ සිටම අත්දැකීමෙන් ඔප්පු වී තිබිණි. එබැවින් පෘතුගීසීන් ජයගත හැකි ඔවුන්ගේ සතුරා ලෙස මුළු මහත් පෙරදිගම ප්‍රසිද්ධියට පත්වූ එකම ජාතිය වූයේ ලන්දේසීන්ය.
පෘතුගීසින් විසින් රට පුරා බළකොටු හයක් ඉදිකෙරුවේ කාට අභියෝගයක් ලෙසද?
රාජසිංහ රජුට